Åben Gedestald den 2. maj 2020

Igen i år arrangerer DGU Åben Gedestald med det formål, at invitere alle interesserede til

at opleve geder på tæt hold og for at udbrede kendskabet til geder. Åben gedestald er foreningens supplement til dyrskuerne: her har vi mulighed for at vise hele vores besætning (stor eller lille) frem, i hjemlige omgivelser. Og selv om det ofte er børnefamilier som vælger at komme på besøg (for at se kid), så er det ikke ualmindeligt, at der på dagen knyttes kontakt til fremtidige avlere/købere. Så det gir på alle måder god mening af være med!

Traditionen tro, afholdes dagen den første lørdag i maj. I 2020 er det lørdag den 2. maj. Det officielle tidspunkt er kl. 10-15. En evt. lidt kortere/anderledes åbningstid skal ikke afholde nogen fra at være med. Husk blot at gøre opmærksom på det, når I tilmelder jer.

Vi har tidligere år typisk haft åbne stalde 12-13 forskellige steder i landet. Men der er plads til mange flere. Især søger vi fynske og bornholmske avlere som har lyst til at åbne op. De to landsdele har hidtil ikke haft deltagelse.

Om du har 2 eller 200 geder, er for så vidt lige gyldigt. Det væsentlige er, at du har lyst til at fremvise dine dyr, og vise hvordan netop du holder dem, og er klar til at fortælle lidt om formålet med dem.

Besøgstallene i de forskellige stalde varierer meget. Nogle får 10 gæster – andre 100 eller flere. Besøgstallene er dels afhængige af vejret, men først og fremmest af den indsats som den enkelte avler ligger for dagen ift. at gøre opmærksom på arrangementet. Lokalaviser, og ikke mindst de sociale medier er fortrinlige til markedsføring! Brug dem!

Fra DGUs side sender vi pressemeddelelse ud til en lang række medier – men erfaringen viser, at det først og fremmest er den enkelte deltagers indsats som rykker på besøgstallene. Vi står gerne til rådighed for inspiration, hjælp og og gode idéer til din markedsføring.

Har du lyst til at være med at holde din stald åben, kræver det bare at tilmelde sig til

**Lars Arnvig på mail:** gladegeder@gmail.com **Lars kan også kontaktes på 42390176 eller på messenger.**

Oplys dit/jeres navn (evt. også ”staldnavn”), adresse, hvilken race og evt. hvor mange dyr du har. Skriv MEGET gerne supplerende oplysninger om din besætning og dit arrangement. Og send gerne et foto eller to med.

Du kan på dagen tilbyde andre oplevelser såsom at kunne købe lidt kaffe/ kage, lave

snobrød eller andet, men der er absolut intet krav om dette. Det primære er at holde

stalden åben og tale med gæsterne om dine geder og hvordan man i det hele taget avler

geder.

Af hensyn til planlægningen og markedsføringen af den samlede begivenhed, opfordrer vi alle til at tilmelde sig så hurtigt som muligt!

**Aller sidste frist for at komme med på kortet over årets åbne stalde er den 25. april.**

Begivenheden ”Dansk Gede Union – Åben gedestald” får sin egen Facebookgruppe, som løbende opdateres i løbet af foråret. Her kan I følge med i hvor mange stalde der er tilmeldt og andre nyheder. Der kan linkes til denne side i jeres egen markedsføring. DGUs hjemmeside vil selvfølgelig også løbende bliver opdateret med de tilmeldte stalde.

Link til Åben Gedestalds Facebookside:

*<https://www.facebook.com/gedestald/?view_public_for=109299067288914>*

Link til det interaktive danmarkskort, som opdateres løbende:

*[https://www.google.com/maps/d/edit?fbclid=IwAR07gpbBe5t2GpXL7T6-Bo5jQPXR-0o1CdPARioiJh4KagvarmjHkIvzFas&mid=1Ed6MdeUt63QqHtS-1qr6SDeQUIASTlnA&ll=55.24123350217217%2C11.5](https://www.google.com/maps/d/edit?fbclid=IwAR07gpbBe5t2GpXL7T6-Bo5jQPXR-0o1CdPARioiJh4KagvarmjHkIvzFas&mid=1Ed6MdeUt63QqHtS-1qr6SDeQUIASTlnA&ll=55.24123350217217%252C11.538599050000016&z=10)38599050000016&z=10*